محمد شريف باشا

محمد شريف باشا اتولد سنة 1823 واتوفى فى النمسا فى ابريل سنة 1887 , و هو سياسى مصرى بارز ومن اصول شركسية، مسك منصب رئيس وزرا مصر 4 مرات.

 وزاراته 

 نظارة شريف الأولى (18 ابريل 1879 - 5 يوليه 1879) فى أواخر حكم الخديو اسماعيل.
 وزارته التانيه (5 يوليه 1879 - 18 اغسطس 1879) ومسك منصب وزير الداخلية والخارجية فيها.
 وزارته التالتة (14 سبتمبر 1881 - 4 فبراير 1882) واحتفظ فيها بمنصب ناظر الداخلية، وخلال وزارته أنشئ مجلس النواب وافتتحه الخديوى فى 26 ديسمبر 1881.
 وزارته الرابعة كانت بعد اخماد الثوره العرابيه فى 21 اغسطس 1882 لحد استقالته فى يناير 1884.

 أهم اعماله 
 ادخال الكتاتيب فى الهيكل التعليمى للوزارة.
 جعل معرفة القراءة والكتابة شرط اساسى للتعيين.
 مؤسس مجلس النواب المصرى والنظام الدستورى النيابى الحديث.

اتجوز بنت سليمان باشا الفرنساوى وتعتبر ابنته توفيقه هانم المتجوزه بعدين من عبد الرحيم صبرى باشا هى والدة نازلى صبرى ملكة مصر اللى اتجوزت الملك فؤاد الاول سنه 1919.

تصنيف:مواليد 1826
تصنيف:وفيات 1887
تصنيف:عسكريين مصريين
تصنيف:رؤساء وزرا مصريين
تصنيف:وزراء دفاع مصريين
تصنيف:وزراء خارجيه مصريين
تصنيف:وزراء ماليه مصريين
تصنيف:سياسيين مصريين
تصنيف:مصريين اتراك